или собственост
 Страните признават, че за целите на прилагането на мерките, процедурите и средствата за правна защита, предвидени в настоящото споразумение:
 а)
 за да може авторът на литературно или художествено произведение, при липса на доказателства за противното, да се счита за такъв и следователно да бъде упълномощен да образува производство за нарушени права, е достатъчно неговото име да фигурира върху произведението по обичайния начин;
 б)
 разпоредбата съгласно буква а) от настоящия член се прилага mutatis mutandis за носителите на права, сродни на авторското право, по отношение на техния защитен обект.
 Член 233
 Доказателства
 1. Когато дадена страна е представила доказателства, за които основателно може да се предполага, че са налице и които са достатъчни за подкрепа на нейните искове, и при аргументирането на предявените искове е посочила доказателства, които се намират във владение на противната страна, компетентните съдебни органи на страните могат да разпоредят тези доказателства да се представят от противната страна, при спазване на принципите за защита на поверителната информация.
 2. При същите условия в случай на нарушаване на право върху интелектуална собственост, извършено в търговски мащаби, страните приемат мерките, които са необходими, за да се даде възможност на компетентните съдебни органи да разпоредят, когато това е целесъобразно и вследствие на подадено искане, предаването на банкови, финансови или търговски документи във владение на противната страна, при спазване на принципите за защита на поверителната информация.
 Член 234
 Мерки за обезпечаване на доказателствата
 1. Страните гарантират, че дори преди започването на производство по съществото на спора, при подадено искане от страна, представила доказателства, за които основателно може да се предполага, че са налице, в подкрепа на твърдението, че принадлежащото ѝ право върху интелектуална собственост е било нарушено или предстои да бъде нарушено, компетентните съдебни органи могат да разпоредят незабавни и ефективни временни мерки за обезпечаване на съответните доказателства по отношение на твърдяното нарушение, при спазване на принципите за защита на поверителната информация. Такива мерки могат да включват подробното описание, със или без вземане на мостри, или физическото изземване на стоките, обект на нарушението, и, когато е целесъобразно, на материалите и средствата, използвани за производството или разпространението на тези стоки, и свързаните с това документи. Тези мерки се предприемат, ако е необходимо, без да бъде изслушана другата страна, по-специално в случаите, когато всяко забавяне има вероятност да причини непоправима вреда на носителя на правото или когато съществува доказуем риск от унищожаване на доказателствата.
 2. Страните гарантират, че мерките за обезпечаване на доказателства се отменят или по друг начин се прекратява тяхната правна сила, по искане на ответника, без да се накърнява правото на обезщетение за вреди, което може да се предяви, ако ищецът не образува в разумен срок производство пред компетентния съдебен орган, водещо до решение по съществото на случая.
 Член 235
 Право на информация
 1. Страните гарантират, че при производство относно нарушение на право върху интелектуална собственост и в отговор на обосновано и съразмерно искане от страна на ищеца, компетентните съдебни органи могат да разпоредят предоставянето на информация относно произхода и дистрибуторските мрежи на стоките или услугите, с които се нарушава